**PARAULES**

Hem estat tots i totes enganyats. A la meva generació se'ns va dir que sent bones persones, tenint molts estudis i fent sempre allò que és correcte ens aniria la vida la mar de bé. Amb els anys te n'adones que no és així ja que em rebut l'herència d'aquells que s'han dedicat a estafar, robar i destrossar la nostra societat per un interès merament personal.

Paral·lelament, el jovent ha de marxar de la seva ciutat per no poder comprar o llogar un pis, el cost de la vida va pujant sense parar perquè nosaltres hem de pagar els deutes que han contret les generacions anteriors etc. Podria citar mil exemples més de factors de la nostra vida que no em escollit però que ens lliguen com a individus i com a societat.

Aquesta cançó vol posar de manifest que com a mínim som conscient d'aquests fet ja que tenir consciència d'un problema sempre és el primer pas per solucionar-lo. Ens en sortirem.

**LLETRA**

Com un pilot de somnis,  
Que no arriben mai enlloc,  
Buscant glòria on no hi ha cels,  
Trobant llocs sense aranzels.  
  
Com nauta sense tòpics,  
Amb un únic objectiu,  
Només anar endavant, sense ambigüitats,  
No es permet parar.  
  
Cerco, oloro, toco,  
Tot allò que puc tastar.  
Miro, escolto, sento,  
Tot el que puc estimar.  
  
Paraules reals,  
Que remouen els teus ideals.  
  
Com aire net de pols,  
M'evaporo enmig de tot,  
Vaig allà on jo vull anar,  
Navegant per terra o mar.  
  
Sóc lluny del que és proper,  
Per tota aquella gent,  
Que no saben qui són,  
Ni tan sols si són,  
Animals lligats?  
  
Penso i existeixo,  
L'equació és evident,  
Sóc i ara no sóc,  
Dirimeixo la qüestió.  
  
Paraules reals,  
Que remouen els teus ideals,  
Creuant pel carrer de l'oblit,  
Tu ja saps cap a on van.  
  
Parlo del que sé,  
Contradient-me en cada vers,  
Canvio d'opinió,  
No és això l'evolució?  
  
Paraules reals,  
Que remouen els teus ideals,  
Creuant pel carrer de l'oblit,  
Tu ja saps cap a on van,  
Remou la consciència que tens a dins teu  
Dominant-te,  
Són paraules que, són paraules que tu vols  
Escoltar,  
Paraules reals que remouen,  
Paraules reals que regiren,  
Paraules reals que sacsegen els teus ideals.